અમદાવાદ: ડીડીસીએમાં કથિત ભ્રષ્ટાચારના મામલે વિવાદાસ્પદ બનેલા કેન્દ્રીય નાણામંત્રી અરુણ જેટલી ગુજરાતની એક દિવસની એક દિવસની મુલાકાતે અમદાવાદ એરપોર્ટ પર આવી પહોંચ્યા હતા. કેન્દ્રીય નાણામંત્રી અરુણ જેટલી સામે ભાજપના સસ્પેન્ડેડ સાંસદ કીર્તિ ચૌહાણે ડીડીસીએમાં કહેવાતી આર્થિક ગેરરીતિઓનો મુદ્દો ઉઠાવીને દેશભરમાં ખળભળાટ મચાવી દીધો છે. જો કે કીર્તિ આઝાદના આક્ષેપને અરુણ જેટલીએ ફગાવી દીધા છે. જો કે કીર્તિ આઝાદ ઉપરાંત દિલ્હીની ‘આપ’ સરકાર ડીડીસીએ મામલે તપાસપંચ નિમવાની જાહેરાત કરીને કેન્દ્રીય નાણામંત્રી ઉપર કાયદાકીય ભીંસ વધારી છે. અલબત્ત તપાસપંચના મુદ્દે દિલ્હીના મુખ્યમંત્રી અરવિંદ કેજરીવાલ અને દિલ્હીના ઉપરાજ્યપાલ નજીબ જંગ વચ્ચે ઘર્ષણ ઊભું થયું છે. દરમ્યાન કેન્દ્રીય નાણામંત્રી અરુણ જેટલી ગુજરાતની મુલાકાતે આવી પહોંચતા અમદાવાદ એરપોર્ટ પર રાજ્ય સરકારના મંત્રીઓ સૌરભ પટેલ અને પ્રદીપસિંહ જાડેજા તેમ જ ભાજપના અગ્રણીઓ કાનાજી ઠાકોર, પરિન્દુ બગત અને અમલ વ્યાસ વગેરેએ તેમનું ભાવભીનું સ્વાગત કર્યું હતું. જો કે તેમણે કીર્તિ આઝાદના આક્ષેપોનો ઉત્તર આપવાને બદલે મૌન પાળ્યું હતું.